**ОБЩИНСКА ПРЕБРОИТЕЛНА КОМИСИЯ - МАДЖАРОВО**

**Започва набиране на преброители и контрольори за Преброяване 2021**

От 15 септември започва набиране на преброители и контрольори за предстоящото през януари и февруари 2021 г. Преброяване на населението и жилищния фонд.

**В срок до 30 октомври кандидатите трябва да подадат заявление по образец с изискуемите документи в деловодството на Общинска администрация – гр.Маджарово, ул.Петър Ангелов №1**. Документите за кандидатстване могат да бъдат получени в деловодството или изтеглени от прикачените файлове.

При предстоящото преброяване в община Маджарово ще бъдат ангажирани 12 преброители и 3 контрольори, които ще преминат специално обучение и ще подпишат декларация за опазване на статистическата тайна на получената информация.

Най-подходящи са хора, които имат поне средно образование, занятие в икономическата и финансовата сфера, с технически познания и практикуващи социални дейности и администрация, както и студенти. Разбира се, трябва да бъдат комуникативни. Преброителите ще бъдат с „работно време” от 8.00 часа сутрин до 20.00 часа вечер, включително събота и неделя. Това е времето, през което те имат право да посещават домакинствата от техния преброителен участък. Преброителите ще се легитимират със служебна карта, издадена от НСИ.

Един контрольор ще координира работата и ще отговаря за няколко преброители. Заплащането на преброителите ще бъде индивидуално и ще зависи от броя на преброените лица, жилища и сгради.

Подробности може да намерите в прикачените файлове.